Motorfietsryer sterf in Fordsburg-ongelukFoto: ER24 ŉ Man, vermoedelik in sy 20’s, is Vrydagoggend dood in ŉ ongeluk in Fordsburg, Johannesburg. Russel Meiring, woordvoerder van ER24, het gesê die ongeluk, tussen ŉ bakkie en ŉ motorfiets, het in Queensweg plaasgevind. “Paramedici het by die toneel opgedaag waar die motorfietsryer agterin die bakkie gelê het,” het hy gesê. Die motorfietsryer het vermoedelik die bakkie van agter getref. “Die man het verskeie beserings opgedoen en nie enige teken van lewe getoon nie. Paramedici het dadelik met KPR begin, maar die man is uiteindelik dood verklaar.” Owerhede stel ondersoek in.